Saavutettava versio SusiLIFE-hankkeen esitteestä

Kohti ihmisen ja suden rinnakkaiseloa

# Miksi SusiLIFE-hanke?

Ihmisen kanssa samoilla alueilla liikkuva susi aiheuttaa huolta, pelkoa ja joskus koira- ja kotieläinvahinkoja. Susikanta painottui pitkään Itä-Suomeen. Viimeisen kymmenen vuoden aikana laji on levittäytynyt tasaisemmin koko Suomeen. Sudesta käydään paljon keskustelua, ja susikannan hoitoon on erilaisia näkemyksiä.

Susi on määritelty Suomessa uhanalaiseksi, eikä sen kanta ole suotuisalla suojelutasolla. Elinvoimaisen susikannan saavuttaminen ja ylläpitäminen on haastavaa, jos kansalaiset eivät koe voivansa elää rinnakkain suden kanssa.

# SusiLIFE…

1. vähentää suden läsnäoloon liittyviä negatiivisia vaikutuksia,
2. lisää suden hyväksyttävyyttä yhteiskunnassa
3. ja kehittää työkaluja kannanhoitoon, kuten susien laittoman tappamisen ehkäisemiseen.

# SusiLIFE-hankkeen teemat

## DNA-näytekeräys ja seuranta

DNA-näytekeräys laajenee hankkeen aikana kaikille susilaumojen reviireille. DNA-näytteiden avulla kanta-arvio tarkentuu. Näytekeruuseen koulutetaan vapaaehtoisia.

## Vahinkojen ennaltaehkäisy

Hanke välittää tietoa suden biologiasta ja susivahinkojen ennaltaehkäisystä. Hankkeessa kehitetään käytännön toimia vahinkojen ennaltaehkäisyyn, kuten koiraliivejä suojaamaan metsästyskoiria. Lisäksi tarjotaan apua eläintiloille kotieläinten suojaamiseksi.

## Vuorovaikutus ja yhteistyö susialueilla

Suurpetoyhdyshenkilöiden verkosto laajenee ja vahvistuu, hankesuunnittelijat neuvovat susialueiden asukkaita ja reviiriyhteistyöryhmien toimintaa kehitetään.

## Mallinnustyökalut suden kannanhoitoon

Suden kannanhoidossa täytyy ottaa huomioon eri tavoitteita ja tilanteita. Hanke kehittää työkaluja toimenpiteiden suunnitteluun ja vaikutusten ennakoimiseen.

## Poliisin ja erätarkastajan partio Itä-Suomessa

Poliisin ja erätarkastajan yhteispartio ennaltaehkäisee luonnonvararikollisuutta ja susien laitonta tappamista.

## Viestintä

Kansalaiset, media ja eduskunta

saavat tutkittua, ajantasaista ja monipuolista tietoa sudesta.

# Toteuttajat

Luonnonvarakeskus

Itä-Suomen poliisilaitos

Metsähallituksen Eräpalvelut

Suomen luonnonsuojeluliiton Uudenmaan piiri

Suomen riistakeskus

# Rahoittajat

EU LIFE-ohjelma

Maa- ja metsätalousministeriö

Ympäristöministeriö

Maa- ja metsätaloustuottajain Keskusliitto MTK ry

MTK ry rahoittaa kotieläinten suojaamista ja vahinkojen ennaltaehkäisyä koskevia toimenpiteitä.

Hanke on saanut rahoitusta Euroopan unionin LIFE-ohjelmasta. Hanke on täysin vastuussa tuottamastaan sisällöstä. Euroopan komissio tai CINEA ei ole vastuussa aineistosta tai aineiston sisältämien tietojen käytöstä.

# Seuraa hanketta ja osallistu

[www.susilife.fi](http://www.susilife.fi)

[susilife@luke.fi](mailto:susilife@luke.fi)

[SusiLIFE Twitterissä (twitter.fi)](http://www.twitter.com/lifeborealwolf)

[SusiLIFE Facebookissa (facebook.fi)](http://www.facebook.com/lifeborealwolf)